**Molėtų rajono savivaldybės taryba**

**SPRENDIMAS**

**DĖL UŽDAROSIOS AKCINĖS BENDROVĖS „Molėtų vanduo“ 2015 M. FINANSINIŲ ATASKAITŲ RINKINIO TVIRTINIMO IR PELNO (NUOSTOLIŲ) PASKIRSTYMO ir įstatinio kapitalo mažinimo**

2016 m. balandžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 3 dalies 9 punktu, 48 straipsnio 2 dalimi, Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1, 9 ir 10 punktais, 24 straipsnio 1 dalimi, 52 straipsnio 1 dalimi, 2 dalies 1 punktu, 3 dalies 2 punktu, 53 straipsnio 6 dalies 2 punktu, 58 straipsnio 2 dalimi, 59 straipsnio 1 ir 2 dalimis, atsižvelgdama į uždarosios akcinės bendrovės „Molėtų vanduo“ valdybos 2016 m. balandžio 14 d. raštą Nr. IS-44 „Dėl UAB „Molėtų vanduo“ finansinės atskaitomybės ir metinio pranešimo ir naujos redakcijos įstatų tvirtinimo“,

Molėtų rajono savivaldybės taryba n u s p r e n d ž i a:

1. Patvirtinti uždarosios akcinės bendrovės „Molėtų vanduo“ 2015 m. audituotą metinių finansinių ataskaitų rinkinį (pridedama).

2. Paskirstyti uždarosios akcinės bendrovės „Molėtų vanduo“ 2015 m. pelną (nuostolius):

2.1. ankstesnių finansinių metų nepaskirstyti nuostoliai ataskaitinių finansinių metų pabaigoje – 399 909 eurai;

2.2. grynasis ataskaitinių finansinių metų nuostolis – 51 188 eurai;

2.3. pelno (nuostolių) ataskaitoje nepripažintas ataskaitinių finansinių metų pelnas (nuostoliai) – nėra;

2.4. pervedimai iš rezervų – nėra;

2.5. akcininkų įnašai bendrovės nuostoliams padengti (jeigu visus ar dalį nuostolių nusprendė padengti akcininkai) – nėra;

2.6. paskirstytini nuostoliai iš viso – 451 097 eurai;

2.7. pelno dalis, paskirta į privalomąjį rezervą - nėra;

2.8. pelno dalis, paskirta savoms akcijoms įsigyti - nėra;

2.9. pelno dalis, paskirta į kitus rezervus- nėra;

2.10. pelno dalis, paskirta dividendams išmokėti – nėra;

2.11. pelno dalis, paskirta metinėms išmokoms (tantjemoms) valdybos ir stebėtojų tarybos nariams, darbuotojų premijoms ir kitiems tikslams – nėra;

2.12. nepaskirstytieji nuostoliai ataskaitinių finansinių metų pabaigoje, perkeliami į kitus finansinius metus – 451 097 eurai.

3. Sumažinti uždarosios akcinės bendrovės „Molėtų vanduo“ įstatinį kapitalą 451 097 (keturiais šimtais penkiasdešimt vienu tūkstančiu devyniasdešimt septyniais) eurais nuo 3 374 690,53 (trijų milijonų trijų šimtų septyniasdešimt keturių tūkstančių šešių šimtų devyniasdešimt, 53) euro iki 2 923 593,53 (dviejų milijonų devynių šimtų dvidešimt trijų tūkstančių penkių šimtų devyniasdešimt trijų, 53) euro, vien tam, kad būtų panaikinti bendrovės balanse įrašyti nuostoliai.

4. Anuliuoti 1 555 507 (vieną milijoną penkis šimtus penkiasdešimt penkis tūkstančius penkis šimtus septynis) vienetus paprastųjų vardinių akcijų, kurių kiekviena – 0,29 euro nominalios vertės, o bendra nominali vertė – 451097 (keturi šimtai penkiasdešimt vienas tūkstantis devyniasdešimt septyni) eurai. Akcijų emisijos kaina lygi nominaliai vertei. Visos anuliuotos akcijos priklauso Molėtų rajono savivaldybei.

5. Pakeisti uždarosios akcinės bendrovės „Molėtų vanduo“ įstatų, patvirtintų Molėtų rajono savivaldybės tarybos 2009 m. rugsėjo 24 d. sprendimu Nr. B1-146 „Dėl Molėtų rajono savivaldybės turto investavimo į UAB „Molėtų vanduo“:

5.1. 20 punktą ir jį išdėstyti taip:

„20. Bendrovės įstatinis kapitalas - 2 923 593,53 (du milijonai devyni šimtai dvidešimt trys tūkstančiai penki šimtai devyniasdešimt trys, 53) euro.“;

5.2. 21 punktą ir jį išdėstyti taip:

„21. Bendrovės įstatinis kapitalas padalytas į 10 081 357 (dešimt milijonų aštuoniasdešimt vieną tūkstantį tris šimtus penkiasdešimt septynias) paprastąsias 0,29 (dvidešimt devynių šimtųjų) euro nominalios vertės akcijas.“

6. Įgalioti uždarosios akcinės bendrovės „Molėtų vanduo” direktorių Algirdą Kavalnį pasirašyti pakeistus uždarosios akcinės bendrovės „Molėtų vanduo“ įstatus.

7. Įpareigoti UAB ,,Molėtų vanduo” direktorių Algirdą Kavalnį per du mėnesius Akcinių bendrovių įstatymo nustatyta tvarka įregistruoti Juridinių asmenų registre šį sprendimą, pakeistus ir pasirašytus UAB „Molėtų vanduo“ įstatus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras